**ГОДИШНО ТЕМАТИЧНО РАЗПРЕДЕЛЕНИЕ**

**по гражданско образование за 12. клас**

|  |  |  |  |  |  |  |
| --- | --- | --- | --- | --- | --- | --- |
| **№** | **Учебна седмица по ред** | **Тема на урочната единица** | **Вид на урочната единица** | **Очаквани резултати** | **Методи** | **Забележки /****Коментари** |
| **1.** | **Първа** | Начален преговор | за обобщение и преговор на знания от предходни години | Чрез обобщение на наученото по различни учебни предмети през предходните години учениците трябва да разбират строго *модерните социално-исторически граници* на предпоставките, в рамките на които гражданското общество е валидно и истинско. | Събеседване между учениците на основа на урочния материал и въпросите за размисъл. |  |
| **2.** | **Втора** | Контрол и оценка на знанията в началото на 12. клас – входно ниво | Тест за контрол и оценка на предходните знания | Учениците разбират специфичното съдържание на рамковите обществени условия за валидност на гражданското общество. | Учебен тест със затворени и отворени въпроси. |  |
| **3.** | **Трета** | Аз – личност и гражданин | за нови знания | Учениците разбират какво е интерес и разликата между частен и общ интерес и защо системата от интереси е в основата на обществения живот, както и ролята на гражданската активност да осъществява сложната политическа връзка между тях.Учениците могат: -да се ориентират в многосмислието на думата „гражданин“ и отграничават политическия смисъл на гражданството, чиято защита и развитие е собствената задача на гражданската активност, за която гражданското образование дава общи знания и специфични умения;-да правят*коректно разграничение между модерното политическо гражданство от срещани терминологични недоразумения*поради многосмислието на думата; - да разграничават концепциите за негативна и позитивна свобода;- да разграничава ттипове власт, механизмите на управление и легитимност;- да разбират ролята на институциите за регулиране на обществените отношения;- да познават развитието и идеята за премахването на робството. Познават измерения на робството. | За този урок са възможни няколко начина на работа:-презентация от учителя, обогатена с подбрани от него илюстративни материали по въпросите, които смята за най-важни;-беседа с учениците по проблематиката от урока за установяване на евентуални трудности в разбирането на материала;-задаване на задача на група от ученици да представят урока пред класа с лично участие на всеки един от тях за около 20 минути, за да остане време за обсъждане. |  |
| **4.** | **Четвърта** | Гражданин в обществото – това означава да вземеш страна | за практически дейности | *Учениците разбират обществения смисъл на доброволчеството, но също и придобиват умения да разсъждават върху ключови социални връзки. Конкретният житейски пример* дава възможност на учениците да анализират два типа отношение към личността: 1) Ако *ценим личността*, то следва да насърчаваме образованието и изкуствата, да уважаваме достойнството на всеки индивид и да гарантираме условията за разгръщане потенциала на всяка личност чрез развитие на науката и установяване на формални правила (а не някакви лични зависимости); 2) Ако не вярваме в личността и се страхуваме, че хората са *слаби „по природа”* и биха навредили не само на околните, но дори и на себе си, ако ги оставим без контрол, то трябва да установим някакъв външен регулатор, който да налага ред.Препоръчаните стъпки за анализ на доброволчески кампании целят да развият умения у учениците за граждански активизъм на три нива: -да разкриват каква е същността на даден социален проблем като сблъсък на противоположни интереси и свързаните с тях ценности; -да се аргументират от гледна точка на защитата на *общия интерес*, разбирайки връзките между частни и общи интереси; - да идентифицират кои са *въвлечените страни*, какви са техните интереси и ресурси и да ги отстояват. |  Задаване на задача на група от ученици да представят урока пред класа с лично участие на всеки един от тях за около 20 минути, за да остане време за обсъждане. | Всички практически задачи следва да бъдат възприемани като педагогически инструмент за по-добро осмисляне на връзките в уроците с ново съдържание, но също и за *да бъдат впрегнати за разрешаване на конкретни обществени въпроси* |
| **5.** | **Пета** | Анализ на доброволчески кампании | за групова дискусия в клас | Учениците умеят да мислят за проблемите на специфични социални групи през призмата на общия интерес, т.е. на връзките, които ни обединяват в общество. Макар във всекидневието да е много лесно да видиш другото като чуждо, а чуждото - като враждебно, общият интерес е в това, че от една страна, когато се държим с някого враждебно, той/тя е в правото си да отвърне със същото и сами си произвеждаме конфликти с понякога фатални последици. Учениците разбират, че чрез присъединяване към доброволчески инициативи се повишава шансът на хора от уязвими групи да получат справедливо решаване на проблемите, защото са получили външна подкрепа в защита на тяхната позиция като значима за обществото. | Задаване на задача на група от ученици да представят проучена и анализираната от тях доброволческа инициатива - с лично участие на всеки един от тях за около 20 минути, за да остане време за обсъждане. |  |
| **6.** | **Шеста** | Основите на гражданството – собственост и договор | за нови знания | Учениците разбират, че собствеността не е отношение между лице и вещ, а отношенията между хората по повод размяна на ресурси, с които те разполагат, под форма на пазарни отношения, върху които се надграждат всички обществени интереси.Учениците разбират ролята на договора като начин за уреждане на отношения между (физически и юридически) лица, който не само съдържа изрична формулировка на взаимните им права и задължения, но и позволява защита на страните по договора по съдебен път, т.е. чрез обществена гаранция на договорените взаимоотношения. | -Презентация от учителя, обогатена с подбрани от него илюстративни материали по въпросите, които смята за най-важни;-Беседа с учениците по проблематиката от урока за установяване на евентуални трудности в разбирането на материала. |  |
| **7.** | **Седма** | Умението да защитаваш гражданската си кауза | за практически дейности | Учениците умеят да обяснят, че универсалната връзка на пазарна размяна на стоки в модерните общества съдържа огромно разнообразие от форми и съдържания. Ето защо способността да конвертираме всякакви стоки в пари и обратно може да е не просто източник за частна печалба, но и производител на социални връзки. Чрез анализа на фондонабиращи кампании учениците ще развият компетентността си да трансформират едни „капитали” в други и да осъзнават „стойността” на всяка гражданска инициатива и необходимостта от нейната обществена защитеност чрез договорни отношения.  | Възлагане на поне на два отбора от ученици да изготвят проект за фондонабиране по социално значима кауза и проект за договор с потенциални дарители, които съучениците оценяват на основа на предоставениата в учебника оценителска таблица.Дискусия по предварително избран(и) въпрос(и) от предложените в този урок на учебника. |  |
| **8.** | **Осма** | Договори и фондонабиране | за групова дискусия в час | Учениците разбират сложността на *динамичния* баланс при държавна намеса в икономиката, който трябва да защити общия интерес от чиста околна среда, обществено здраве, сигурност и т.н., но не трябва да възпрепятства стопанската предприемчивост в частните интереси, които създават общественото развитие. | Учениците, заедно с учителя, избират въпрос (или въпроси, но не повече от два) измежду предложените в урока, които да обсъдят в час след предварителна подготовка.  |  |
| **9.** | **Девета** | Публичен бюджет и социална политика | за нови знания | Учениците разбират и могат самостоятелно да обяснят връзката между лична професионална реализация, която създава обществения продукт, данъчна система, която изземва дял от този продукт, за да поддържа публичните политики – образование, администрация, политически институции, полиция т.н., и социалната политика, когато реализира социална справедливост. | -Презентация от учителя, обогатена с подбрани от него илюстративни материали по въпросите, които смята за най-важни;-Беседа с учениците по проблематиката от урока за установяване на евентуални трудности в разбирането на материала;-Задаване на задача на група от ученици да представят урока пред класа с лично участие на всеки един от тях за около 20 минути, за да остане време за обсъждане. |  |
| **10.** | **Десета** | Как се печели подкрепа за обществено значима кауза? | за практически дейности | Учениците разбират и могат да обяснят съществената разлика между два основни типа разбиране за социални политики: 1) т. нар. „медицински модел” възприема човека като тяло, което има нужди (от храна, вода, лечение, отопление, хигиена и т.н.) и затова този модел отделя (целеви) социални помощи „на калпак”, за да покрива (част от) нуждите за физическо оцеляване; 2) т.нар. „социален модел“, или модел, основан на правата на човека, който възприема човека като личност и затова не търси решението на проблема в социалните помощи, а във възстановяването на връзките с обществото, които да дадат възможност на болния, човека с увреждане, безработния и т.н. да бъдат личности и граждани. Чрез този конкретен пример учениците разбират, че формулирането на общия интерес е дълъг *път, който следва да се извърви*, за да могат в резултат от това различните заинтересовани страни да *постигнат съгласие*; споразумяват се чрез диалог, в който най-голямо значение имат съдържателните аргументи, *базирани на данни, анализи, проучвания, прогнози*, защото иначе индивидуалните мнения винаги ще са различни и непримирими.  | Учителят и учениците заедно избират тема за дебат по социален проблем, по който има ясни различни позиции. По темата се формират три отбора – два, представляващи всяка от заинтересованите страни, но и екип журналисти, които да опосредяват спора между страните въз основа на добро познаване на проблема.Подготовката следва стъпките във въпросника, който е даден в урока. | *Подготовката за обсъждането* – предложените стъпки съдържат изискването учениците от различните групи да обмислят внимателно *не само собствената си позиция, но и позициите на останалите участници*; да се подготвят за *неизбежни отстъпки, компромиси и гъвкавост,* чрез които да преодолеят острия ценностен сблъсък, за да постигнат решение, което (*винаги частично*) удовлетворява всички въвлечени страни. Половината от времето трябва да остане за дискусия върху заявените в началото позиции, от които трябва да има отместване, ако тя е била успешна. |
| **11.** | **Единадесета** | Управление на лични и публични средства | Групова дискусия в клас | Учениците разбират и могат да докажат чрез лично подбрани примери от живота, че гражданите са тези, които отделят от печалбата си за провеждане на държавни политики за защита на общия интерес. Но обществото е динамично и затова общият интерес непрекъснато се предефинира. Ето защо гражданите трябва да участват активно в механизмите за партньорство с държавата (включително и чрез медиите), за да решат заедно колко, от кого и под каква форма да се отделя за публични политики и какви точно да бъдат тези политики. | Представяне на резултата от работата от предишната седмица под формата на публичен дебат по избраната тема. | При избора на тема могат да се използва и някой от предложените в урока допълнителни дискусионни въпроси. Такъв въпрос може да се обсъжда и ако остане свободно време, но задължително след предварителна подготовка по него. |
| **12.** | **Дванадесета** | Политическа власт и самоуправление на обществото | за нови знания | Учениците разбират и могат да обяснят със свои думи защо „политиката не е само работа на държавата или политиците“, тъй като ни засяга пряко и ние носим отговорност за взетите управленски решения. | Презентация от учителя, обогатена с подбрани от него илюстративни материали по въпросите, които смята за най-важни;Беседа с учениците по проблематиката от урока за установяване на евентуални трудности в разбирането на материала; | Поради сложността на проблематиката е препоръчително учителят да поеме централна роля в нейното представяне, включително чрез собствена авторска презентация с подбрани смислови акценти и илюстрации |
| **13.** | **Тринаде-сета** | Как да участваме в гражданския контрол над местните власти? | за практически дейности | Учениците могат да обосноват със свои думи и примери, че зад привидната фасада на „монолитност на държавата, която налага ред”, всъщност стои сложен апарат от различни по компетентност институции, които се координират, но и контролират взаимно, не за да властват над обществото, а за да трансформират динамиката на груповите интереси в публични политики за устойчиво развитие. Следователно, колкото групите от граждани са по-активни при взаимодействията си с държавните институции, т.е. с различните власти, толкова по-отговорно и по-ефективно е държавното управление. Но също така е валидно и обратното. Ето защо политиката е наша работа.  | Разделени в групи от по 5-6 човека, учениците правят наблюдение върху работата на общинските власти въз основа на предоставените в урока тематични акценти и стъпки за проследяване на публичното управление. | За да е резултатна тази практическа работа, тя трябва да бъде предварително съгласувана с местните власти, които ще бъдат наблюдавани и оценявани. |
| **14.** | **Четири-****надесета** | Анализ на работата на общинските власти | за групова дискусия в клас | Учениците разбират смисъла на отделните стъпки, чрез които се осъществява гражданския контрол и могат да съпоставят (и оценят) реалното поведение на конкретните местни власти и дължимия стандарт за публично управление | Чрез оценката на работата на своите съученици всеки допълнително затвърждава разбирането си за гражданския контрол.Предложените допълнителни въпроси за размисъл изискват отново предварителна подготовка, за да е продуктивно обсъждането, на който и да е, в час, ако остане време |  |
| **15.** | **Петнадесета** | Връзка и взаимен контрол между основните политически институции | за нови знания | Учениците разбират и могат да обяснят защо и как модерните политически системи са много различни във всяко конкретно национално общество – по структура и компетентности, но във всички тях важното е как устройството и начинът на работа на всеки един от елементите на системата гарантират, че ще се вземат отговорни решения за публичното управление. Тъкмо това прави гражданското участие в управлението съдбовно важно за всяко общество. | -Презентация от учителя, обогатена с подбрани от него илюстративни материали по въпросите, които смята за най-важни;-Беседа с учениците по проблематиката от урока за установяване на евентуални трудности в разбирането на материала. |  |
| **16.** | **Шестна-****десета** | Как на практика да контролираме държавните институции чрез мониторинг и оценка | за практически дейности | Учениците разбират смисъла на всяка една от особеностите в начина на провеждане на публичните политики (обяснени в урока), за да е доказуемо, че взетите решения са в защита на обществения интерес, а съответно – те могат да оценят степента, в която стандартите на публичното управление са спазени в наблюдаван конкретен случай. | Учениците се разпределят в групи от по 5-6 души, всяка от които избира някоя публично достъпна стратегия за развитие и изготвя анализ въз основа на посочените в урока стандарти. На основа на проведения анализ всяка група прави оценка на силните и слабите страни в наблюдаваната стратегия. |  |
| **17.** | **Седемна-****десета** | Подконтролност на властите | за групова дискусия в клас | Учениците разбират смисъла на стандартите за провеждане на отговорно публично управление при решаване на обществени проблеми и поради това могат да оценяват управленските качества на национални и институционални стратегии за развитие | Всеки от екипите представя резултата от своя мониторинг и оценка, а всеки от съучениците дава оценка на тяхната работа съобразно предоставения в урока въпросник. |  |
| **18.** | **Осемна-****десета** | Европейският съюз като инструмент за изграждане на бъдещето ни | за нови знания | Учениците разбират смисъла в особеностите на устройството и начина на работа на ЕС и могат да ги обяснят като необходими от гледна точка на постигане на целите на неговото създаване и съществуване, а именно – устойчивото развитие на европейските общества, което изисква демократичен, отговорен към гражданството начин на вземане на управленски решения. | -Презентация от учителя, обогатена с подбрани от него илюстративни материали по въпросите, които смята за най-важни;-Беседа с учениците по проблематиката от урока за установяване на евентуални трудности в разбирането на материала. |  |
| **19.** | **Деветна-****десета** | Как да защитим гражданите чрез договор за европейска интеграция**?** | за практически дейности | Учениците разбират, че ЕС не е някаква външна спрямо нашия живот далечна и безвъпросна даденост, условно казано, някакъв нов Мон Блан, а е инструмент за постигане на целите на общественото развитие, от което зависи благоденствието на европейските граждани. Тъкмо поради това те имат думата как да бъде устроен този съюз. | Учениците се разпределят в групи от по 5-6 души, всяка от които изготвя своя обща обосновка за отговор на поставените в урока инструктивни въпроси за „правния дизайн“ на ЕС. |  |
| **20.** | **Двадесета** | Защо така работят институциите на ЕС? | за групова дискусия в клас | Учениците разбират връзката между устройството на ЕС и неговия стремеж всички граждани да бъдат представени в политическите институции, всички мнения да бъдат чути, анализирани и обсъдени публично, за да може гражданите на ЕС да вземат информирано решение за страните и политиките, които подкрепят. Най-важното послание, което трябва да се разбере, е, че няма никаква гаранция, че вземаните от ЕС решения винаги ще са правилни. Поради това заради бъдещето на самия ЕС е много важно да се чуват аргументите на неговите критици – в някакви отношения и в някакви моменти те може да са прави. | Екипите представят пред класа своите аргументи, а всеки от съучениците има възможност да препотвърди своите разбирания в този открит диалог с останалите, като има и възможност да оцени силата или слабостта на техните аргументи.Учениците и учителят могат да изберат и допълнителна тема за групова дискусия в час измежду предложените. |  |
| **21.** | **Двадесет и първа** | Граждански контрол и легитимност на властта | обобщение на наученото от втория, най-важен раздел на учебника | Урокът дава възможност учениците да демонстрират новопридобитите граждански компетентности, като разсъждават чрез аргументи от предходните уроци върху необходимостта да използват целия репертоар на специфични начини на действие – доброволчество, контрол върху работата на публичните власти и пр., за да е продуктивно гражданското съучастие в управление на обществения живот, но също и многообразието от форми за гражданско участие – в неправителствени организации, масови движения или отделни граждански изяви. Обобщението дава възможност на учениците по-добре да схванат смисловите връзки, които правят гражданската активност ключов механизъм, отвеждащ към отговорно политическо управление и легитимност на вземаните решения и, по-общо, на практикувания политическия модел в националното общество.  | -Презентация от учителя, обогатена с подбрани от него илюстративни материали по въпросите, които смята за най-важни;-Беседа с учениците по проблематиката от урока за установяване на евентуални трудности в разбирането на материала;-Задаване на задача на група от ученици да представят урока пред класа с лично участие на всеки един от тях за около 20 минути, за да остане време за обсъждане. | Тъй като професионалните училища имат 29 учебни седмици, важно е да се даде възможност за обобщаващ урок за най-важното от учебното съдържание, преди да се стигне до крайния преговор обобщение в 31-ви урок. |
| **22.** | **Двадесет и втора** | Как се правят застъпнически кампании? | за практически дейности | Учениците разбират значимостта от специализирана работа по граждански инициативи, за да се намери решение на текущите обществени проблеми. За да се стигне до този желан резултат, учениците трябва да тренират седмица след седмица именно тези особени посреднически действия, които пораждат енергия за обществено развитие – как да създадем такава публична среда, която да позволява постигане на съвместни цели между сякаш несъвместими позиции.  | Следвайки предложените в урока стъпки, учениците, които следва да се разделят в поне 3 различни екипа, разработват проект за застъпническа кампания по избран съвместно с учителя значим обществен проблем. |  |
| **23.** | **Двадесет и трета** | Граждански правомощия за оказване на въздействие върху управленските институции | за групова дискусия в клас | Учениците са овладели характерния начин на рационално структурирано мислене и за използване на арсенала от специфични компетентности за конструктивна гражданска инициатива и го доказват чрез проект за конкретна застъпническа кампания по избрания обществен проблем. | Учениците представят своите проекти и участват в оценяването на проектите на своите съученици. При наличие на допълнително свободно време могат да направят дебат по някой от предложените в урока въпроси. |  |
| **24.** | **Двадесет и четвърта** | Ангажиментът към опазване на човечеството | за нови знания | Учениците разбират и могат да обяснят със свои думи защо (макар опазването на човечеството да е гигантска по мащаб задача и може да изглежда, че „не е наша работа“) дори тази задача изисква гражданска ангажираност и активност.Учениците разбират смисъла на глобалните (ООН) и региовалните (НАТО) организации и могат да ги обяснят като необходими от гледна точка на постигане на целите за тяхното създаване и съществуване, а именно – опазването на мира и предотвратяване на престъпленията срещу човечеството, както и защитата на правата на човека.  | Този урок също задава поле за алтернативни начина на работа: -презентация от учителя, обогатена с подбрани от него илюстративни материали по въпросите, които смята за най-важни;-беседа с учениците по проблематиката от урока за установяване на евентуални трудности в разбирането на материала;-задаване на задача на група от ученици да представят урока пред класа с лично участие на всеки един от тях за около 20 минути, за да остане време за обсъждане. |  |
| **25.** | **Двадесет и пета** | Ангажименти към глобалната сигурност  | За практически дейности | Учениците разбират, че съвременният тероризъм е преднамерена политика за размиване на границата между откритата война и мирното всекидневие, който изисква от всекиго да внимава за микросредата около себе си и да притежава компетентности за безопасно практическо поведение в случай на терористичен акт. | Следвайки предложените в урока стъпки, всеки ученик може да направи личен проект за справяне с такава кризисна ситуация | По тази тема е силно препоръчително да се осъществи интензивен „диалог“ между този и следващия урок |
| **26.** | **Двадесет и шеста** | Съвременни предизвикателства пред глобалната сигурност | за групова дискусия в клас | Чрез аргументацията на своята позиция учениците доказват, че разбират естеството на глобалните предизвикателства и могат да обяснят защо са необходими общосподелените цели за устойчиво развитие, основани на общи ценности.  | Индивидуални презентации на свършената предишната седмица работа и съвместно обсъждане на избран предварително въпрос от този урок. |  |
| **27.** | **Двадесет и седма** | Екологични и здравни политики и гражданска отговорност | за нови знания | В продължение на цялостната образователна стратегия на учебника след този нов урок се очаква, че учениците ще могат да докажат своето разбиране защо и как *Екологичните и здравни политики, не по-малко от поддържането на мира и сигурността, ни засягат пряко в нашата микросреда на лично общуване и всекидневен живот. Заради което може и трябва да влияем като граждани върху политиките, създаващи глобалните тенденции.* | Отново са еднакво възможни и препоръчителни и трите начина на работа:-презентация от учителя;- групова дискусия върху предварително прочетения урок;- представяне на урока от ученически екип. |  |
| **28.** | **Двадесет и осма** | Здравни и екологични предизвикателства пред човешките ни права | за практически дейности | Учениците могат да дадат примери от собствения си свят за ситуации, в които личното поведение може да се окаже заплаха за съвместния живот на хората, защото разбират и могат да обяснят връзката между личната отговорност и качеството на (или кризите в) публичния живот. | Разделени в екипи учениците проучват конкретна здравна политика, насочена към някаква застрашена група и правят аналитична оценка на силните и слабите страни на тази политика чрез наученото през годината. |  |
| **29** | **Двадесет и девета** | Здравна и екологична култура в контекста на глобалното образование  | за групова дискусия в клас | Основавайки се на придобитото през учебната година ново разбиране за естеството на публичните политики като механизъм за отговорно вземане на решения, учениците могат да оценят конкретни екологични и здравни политики и да аргументират възможни техни алтернативи от гледна точка на полето за включване на гражданска активност в тяхната реализация. | Групите представят резултатите от своите анализи на избраните конкретни случаи. Предварително избран въпрос от предложените в урока също може да бъде предмет на дебат. |  |
| **30.** | **Тридесета** | Гражданското образование – път към гражданска позиция | за преговор и обобщение | Въз основа на усвоените нови знания и многото практически занятия учениците свободно правят смислови връзки между конкретни тематични акценти и граждански компетентности, доказвайки, че разбират цялостната смислова картина, в която гражданската активност е ключ към устойчивото развитие на обществото и повишаване качеството на личния ни живот. | Групова дискусия в час въз основа на предварително познаване на урока |  |
| **31.** | **Тридесет и първа** | Контрол и оценка на знанията в края на 12. клас – изходно ниво | Тест за финална оценка на постиженията на всеки ученик | С отговорите си на затворените и отворени въпроси учениците дават доказателство за степента, в която са овладели предметното съдържание на гражданското образование за 12. клас. | Тест за работа в час | Тестът е съставен от затворени въпроси с един или повече от един верни отговори, както и от отворени въпроси, за да се даде възможност на учителя сам да прецени дали да следва силно диференцираща или „щедра“, т.е. уеднаквяваща скала за оценяване на постиженията. Силно препоръчваме да се отчита разликата между входното и изходното равнище на учениците. |